ખોડલધામ કાગવડના ટ્રસ્ટી અને જેતપુરના કન્વીનર રવિભાઇ આંબલીયાની રાહબરી તળે ગતરોજ અત્રેના જૂનાગઢ રોડ ઉપર રાજવાડી પાર્ટી પ્લોટ ખાતે એક બેઠક મળી હતી, જેમાં જેતપુર તાલુકાના મોટી સંખ્યાના સ્વયંસેવક ભાઇઓ હાજર રહી પોતાની સેવાઓ દર્શાવી હતી, ઉપરાંત પાણીના ટાંકા, મોટા ટ્રેકટર, મિની ટ્રેકટર, યુટીલીટી, કાર, બાઇક સહિતના વાહનો કુલ 200થી વધુ ખોડલધામમાં પાંચ દિવસ સેવામાં આપવામાં આવેલ તેમજ હવન માટેની સામગ્રી જેવી કે, બાજોટ, વાસણ, કપાસ દેશી-5 કિગ્રા, પંચામૃત-15 ડોલ, ફળ- 1300 નંગ, મિઠાઇ- 6300 નંગ, ગાયનું દુધ- 75 લિટરની વ્યવસ્થા જેતપુરના ગ્રામ્ય વિસ્તારમાંથી કરવામાં આવી છે.